en en cy cy cy cy cy cy cy cy cy cy it cy cy cy fi cy ca cy cy en cy en en ceb en cy de cy cy en ro cy cy cy cy cy nl ca cy en cy cy es cy cy en sv cy fr en cy cy
Hyfforddiant Craidd ST1- ST3 | Imaging Academy Wales
Mae hyfforddiant craidd yn cwmpasu gwybodaeth radioleg gyffredinol hanfodol a sgiliau y mae’n rhaid i bob radiolegydd eu cael. Mae’n rhaid cwblhau’r hyfforddiant yn llwyddiannus cyn y gellir symud ymlaen i gael hyfforddiant is-arbenigedd. Mae cwricwlwm hyfforddiant craidd y RCR yn eang ac yn cwmpasu swmp mawr o wybodaeth a sgiliau, sy’n golygu mwy o bwyslais ar hyfforddiant craidd yr Academi. Bydd yr hyfforddeion yn elwa ar hyfforddiant dwys yr Academi wedi ei gyfuno â hyfforddiant prentisiaeth clinigol er mwyn cyflawni cymhwysedd ar lefel uwch yn gynnar yn y rhaglen.
Mae hyfforddi craidd yn cynnwys cylchdro tri mis yn ymwneud â phob dull ac is-arbenigedd ac mae’r hyfforddeion yn cyrraedd yr un cerrig milltir ar ddiwedd pob blwyddyn. Cyflawnir hyn drwy amserlen wythnosol sy’n cynnwys hyd at dri diwrnod o Academi.
Mae hyfforddiant dwys yr academi a geir yn ystod hyfforddiant craidd yn digwydd ar yr un pryd â’r cylchdroadau clinigol. Dyma ymagwedd unigryw a newydd tuag at hyfforddi ar ran Academi Ddelweddu Genedlaethol Cymru a bydd hyfforddeion yn cael hyfforddiant clinigol â phwyslais gan radiolegwyr yr Academi sy’n arbenigwyr yn eu meysydd i gyd-fynd â’r cylchdroadau tri mis sy’n hyfforddi is-arbenigedd.
Bydd sesiynau addysgu â phwyslais gan radiolegwyr yr Academi yn atodiad i ymlyniadau clinigol ac yn canolbwyntio ar wybodaeth glinigol, dehongli delweddau a sgiliau cofnodi sydd eu hangen ar gyfer y cylchdro is-arbenigedd craidd. Bydd yr hyfforddwyr hefyd yn arwain dysgu hunangyfeiriedig i baratoi ar gyfer sesiynau hyfforddi.
Ar gyfer y mwyafrif o Is-arbenigeddau 2, penodir radiolegwyr yr Academi i ddarparu diwrnod llawn o hyfforddiant is-arbenigedd.
Mae’r rhaglen graidd dri mis yn sicrhau bod yr hyfforddiant a geir yr un fath i bob hyfforddai drwy’r flwyddyn ac, yn bwysicach, yn digwydd ar yr un pryd â’r ymlyniad clinigol gan ganiatáu i hyfforddeion ganolbwyntio ar y wybodaeth glinigol a’r profiad perthnasol ar gyfer y cylchdro is-arbenigedd hwnnw. Mae hefyd yn caniatáu amser digonol i’r hyfforddwyr ynghyd â chyswllt agos i ddarparu asesiad ystyrlon a dibynadwy o berfformiad yr hyfforddai. Dyma ymagwedd unigryw tuag at hyfforddi a gynigir gan Academi Ddelweddu Genedlaethol Cymru.
Bydd sesiynau hyfforddi dan arweiniad ymgynghorwyr yr Academi yn cynnwys:
Addysgu – tiwtorialau, seminarau, adolygiadau achos rhyngweithiol a sesiynau cofnodi
Goruchwylio cofnodi Pelydr-X yn cynnwys gwirio cofnodion
Cofnodi, goruchwylio a gwirio delweddu trawstoriadol
Hyfforddi a goruchwylio uwchsain
Arsylwi a hyfforddi tîm amlddisgyblaethol (MDT)
Goruchwylio ymchwil ac archwilio
Rhagwelir y bydd y tîm hyfforddi yn yr Academi yn cynnwys Radiograffwyr a Sonograffwyr ochr yn ochr â Radiolegwyr.
Gosododd yr RCR gymwyseddau craidd y mae’n rhaid eu cyrraedd cyn diwedd blwyddyn tri – dyma’r sgiliau sylfaenol, heb ystyried is-arbenigedd, y dylai unrhyw gofrestrydd radioleg eu cyflawni.
Hyfforddiant Craidd ST1- ST3
Gyrfaoedd i radiolegwyr ymgynghorol yng Nghymru
Academi Ddelweddu Genedlaethol Cymru,
Parc Busnes Pencoed, Pencoed, CF35 5HY
Lluniau © Huw John Photography
Datblygwyd y wefan gan  Hoffi, dylunio o HTML5 UP.